Sistema ferroviari

La Generalitat de Nova Catalunya ofereix i gestiona la xarxa ferroviària en la seva totalitat a través de *Ferrocarrils Catalans* (FCC). Aquest organisme es divideix en diferents divisions segons el servei que ofereixen:

* **Ferrocarrils de la Generalitat de Nova Catalunya (FGC)**: Opera i gestiona el servei de línies de mitja i llarga distància, com són Rodalies, Regionals i Suburbanes.
* **Administrador de Infraestructures Ferroviàries (ADIF)**: Encarregat de la construcció i manteniment de tota la infraestructura d'FGC, ja siguin estacions, túnels i les pròpies vies.
* **Ferrocarril Metropolità de Nova Catalunya (FMC)**: Ofereix i gestiona el servei de ferrocarril urbà de les poblacions en qüestió, tals com Metro, Tramvia (TRAM) i Funicular. Tota la infraestructura és de propietat de l'ajuntament, mentre que FMC només n'opera el servei.

Tot aquest servei opera en forma de la *Xarxa de* *Ferrocarrils de la Generalitat de Nova Catalunya*. Tot el servei de ferrocarrils és gratuït, ja que és gestionat íntegrament per l'estat.

 Totes les línies segueixen la mateixa terminologia:

(exemple)   <R12>

R >  "Regional"; categoria de la línia dins la xarxa

12 (exemple) >  Nombre cardinal distintiu de la línia

Els serveis de transport ferroviari oferts per FGC i FMC són els següents:

## **FGC - *Ferrocarrils de la Generalitat de Nova Catalunya*:**

Aquestes uneixen poblacions i territoris amb l'objectiu d'oferir un transport ràpid i fiable, amb el qual els passatgers poden desplaçar-se dins del territori amb no més d'un o dos transbordaments. Els serveis són els següents:

### **Regionals: R0**

*Article principal: Xarxa FGC Regional*

Composen la major part de la xarxa regional. Connecten el territori amb línies de llarga distància efectuant parades per llocs d'interès al seu pas. A les grans poblacions s'hi efectuen diverses parades, enllaçant amb les xarxes de transport de les que es disposi. Fent ús de serveis semidirectes, a moltes de les estacions els usuaris poden no efectuar parada i reduir el temps de trajecte.

### **Suburbans: S0**

*Article principal: Xarxa FGC Suburbans*

Les línies suburbanes de FGC es troben a mig camí entre les línies Regionals convencionals i les línies de metro, ja que aquestes connecten diferents poblacions mitjançant la infraestructura d'ADIF (juntament amb els serveis regionals i rodalies) però oferint un servei més similar al metro. Aquestes línies no efectuen parades intermèdies entre les poblacions que connecta, mentre que en realitzen diverses a les zones on fan servei.

### **Rodalies (per municipi): RA0**

*Article principal: Xarxa FGC Rodalies*

Les línies de rodalies connecten grans poblacions amb zones properes no abastades pels serveis urbans o regionals i en cohesionen la connectivitat. Utilitzen la infraestructura d'ADIF juntament amb les línies regionals i suburbanes. El nom de les línies prové de l'R seguida de l'inicial del municipi (Rodalies de *Població*) i un nombre cardinal.

## **FMC - *Ferrocarril Metropolità de Nova Catalunya*:**

Operador encarregat d'operar i gestionar els ferrocarrils urbans metropolitans. La seva xarxa està separada per poblacions. Els tres serveis que ofereix FMC són els següents:

### **Metro: L0 / <M> ...**

*Article principal: Xarxa FMC Metro*

Amb el sistema de metro es pot viatjar ràpidament dins d'una mateixa ciutat de manera ràpida i segura. Totes les línies tenen vies pròpies i no en comparteixen amb d'altres, ja siguin també de metro o d'altres tipus. El servei de metro és purament urbà i només ofereix servei a territori municipal, però enllaça en moltes de les estacions amb serveis regionals, suburbans i de rodalies que permeten desplaçar-se a arreu del territori.

### **Tramvia (*TRAM*): T0**

*Article principal: Xarxa FMC Tramvia*

Aquest mitjà de transport de trens lleugers circula pels carrers dels municipis a nivell de calçada, i efectua més parades que la resta de serveis oferint la millor alternativa per a recórrer curtes distàncies complementant la resta de mitjans de transport.

## **Infraestructura i nominalització**

Tota la infraestructura ferroviària propietat de la Generalitat de Nova Catalunya, Regional i Urbana, en gestió i manteniment d'ADIF, està conformada per vies independents, una per a cada sentit, ja sigui per a una o més línies.

Cada una de les xarxes de transport (Regional, Directes, Tramvia i Metro) té una infraestructura completament independent de les altres. Dos serveis diferents, com per exemple Regional i Metro, poden compartir estació i andana, però mai via. D'aquesta manera es poden gestionar de la millor forma possible pel seu operador (FGC o l'ajuntament en qüestió).

Cadascuna de les línies té un color distintiu únic dins de la seva xarxa. El sistema de colors és el següent:

* **Regionals (FGC):** Cada línia té un color diferent entre la xarxa regional.
* **Metro (FMC):** Cada xarxa de cada municipi té un codi de colors diferent on cada línia té un color únic.
* **Suburbans (FGC):** Cada línia té un color únic dins els suburbans, i es decideix en concordança amb (en cas que en tinguin) les línies de metro de les poblacions servides per a evitar repeticions.
* **Tramvia (FMC):** Totes les línies utilitzen el color verd fosc.
* **Rodalies (FGC):** Totes les línies de totes les xarxes utilitzen el color blau cel elèctric.